CELEX: 32020D0669
Language: fi
Date: 2020-05-18 00:00:00
Title: Komission täytäntöönpanopäätös (EU) 2020/669, annettu 18 päivänä toukokuuta 2020, täytäntöönpanopäätöksen 2013/801/EU muuttamisesta siltä osin kuin on kyse innovoinnin ja verkkojen toimeenpanoviraston valtuuttamisesta innovaatiorahaston täytäntöönpanoon

19.5.2020   
               
               
                  FI
               
               
                  Euroopan unionin virallinen lehti
               
               
                  L 156/20
               
            
         KOMISSION TÄYTÄNTÖÖNPANOPÄÄTÖS (EU) 2020/669,
         annettu 18 päivänä toukokuuta 2020,
         täytäntöönpanopäätöksen 2013/801/EU muuttamisesta siltä osin kuin on kyse innovoinnin ja verkkojen toimeenpanoviraston valtuuttamisesta innovaatiorahaston täytäntöönpanoon
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon tiettyjä yhteisön ohjelmien hallinnointitehtäviä hoitavien toimeenpanovirastojen asemasta 19 päivänä joulukuuta 2002 annetun neuvoston asetuksen (EY) N:o 58/2003 (1) ja erityisesti sen 3 artiklan 3 kohdan,
         sekä katsoo seuraavaa:
         
                     (1)
                  
                  
                     Euroopan parlamentin ja neuvoston direktiivillä 2003/87/EY (2) perustetaan innovaatiorahasto tukemaan innovointia vähähiilisiin teknologioihin ja prosesseihin ja helpottamaan sellaisten hankkeiden perustamista ja toimintaa, joiden tavoitteena on ympäristön kannalta turvallinen hiilidioksidin talteenotto ja varastointi, sekä uusiutuvaan energiaan ja energian varastointiin liittyviä innovatiivisia teknologioita.
                  
               
                     (2)
                  
                  
                     Komission delegoidun asetuksen (EU) 2019/856 (3) 16 artiklan 1 kohdan mukaisesti innovaatiorahasto pannaan täytäntöön käyttämällä suoraa tai välillistä hallinnointia. Mainitun asetuksen 17 artiklan mukaan komissio voi päättää nimetä täytäntöönpanoelimen hoitamaan tiettyjä täytäntöönpanotehtäviä ja suoraa hallinnointia käytettäessä nämä täytäntöönpanotehtävät on siirrettävä toimeenpanovirastolle.
                  
               
                     (3)
                  
                  
                     Innovoinnin ja verkkojen toimeenpanovirasto, jäljempänä ’virasto’, perustettiin komission täytäntöönpanopäätöksellä 2013/801/EU (4), jolla sen tehtäväksi annettiin unionin energia-alan ohjelmien tiettyjen osien, kuten Verkkojen Eurooppa -välineen ja Horisontti 2020 -puiteohjelman, hallinnointi.
                  
               
                     (4)
                  
                  
                     Asetuksen (EY) N:o 58/2003 3 artiklan mukaisesti tehty kustannusvaikuttavuustutkimus osoitti, että innovaatiorahaston tavoitteet voitaisiin saavuttaa tehokkaammin siirtämällä innovaatiorahaston osien hallinnointi virastolle. Innovaatiorahaston osien täytäntöönpanon antaminen viraston tehtäväksi johtaisi noin 30,5 miljoonan euron kustannussäästöihin vuosina 2020–2030 verrattuna siihen, että komissio hallinnoisi osia itse, tehostaisi ja joustavoittaisi innovaatiorahaston hallinnointia, loisi merkittäviä synergioita innovaatiorahaston ja viraston hallinnoimien muiden unionin ohjelmien välillä ja lisäisi läheisyyttä edunsaajiin sekä unionin rahoituksen näkyvyyttä.
                  
               
                     (5)
                  
                  
                     Innovaatiorahaston joidenkin osien hallinnointi ja täytäntöönpano on sen vuoksi aiheellista antaa viraston tehtäväksi.
                  
               
                     (6)
                  
                  
                     Sen vuoksi täytäntöönpanopäätöstä 2013/801/EU olisi muutettava.
                  
               
                     (7)
                  
                  
                     Tässä päätöksessä säädetyt toimenpiteet ovat toimeenpanovirastojen komitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Täytäntöönpanopäätöksen 2013/801/EU muuttaminen
            Korvataan täytäntöönpanopäätöksen 2013/801/EU 3 artiklan 1 kohta seuraavasti:
            
               
                  ”1.   Viraston tehtäväksi annetaan seuraavien unionin ohjelmien osien täytäntöönpano:
                  
                              a)
                           
                           
                              Verkkojen Eurooppa -väline;
                           
                        
                              b)
                           
                           
                              Horisontti 2020 -erityisohjelman III osa ”Yhteiskunnalliset haasteet”;
                           
                        
                              c)
                           
                           
                              Euroopan parlamentin ja neuvoston direktiivin 2003/87/EY (*1) 10 a artiklan 8 kohdan mukaisesti perustettu innovaatiorahasto.
                           
                        
            
         
         
            2 artikla
            Voimaantulo
            Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tehty Brysselissä 18 päivänä toukokuuta 2020.
            
               
                  Komission puolesta
               
               Ursula VON DER LEYEN
               
                  Puheenjohtaja
               
            
         
         
            (1)  EUVL L 11, 16.1.2003, s. 1.
         
            (2)  Euroopan parlamentin ja neuvoston direktiivi 2003/87/EY, annettu 13 päivänä lokakuuta 2003, kasvihuonekaasujen päästöoikeuksien kaupan järjestelmän toteuttamisesta unionissa ja neuvoston direktiivin 96/61/EY muuttamisesta (EUVL L 275, 25.10.2003, s. 32).
         
            (3)  Komission delegoitu asetus (EU) 2019/856, annettu 26 päivänä helmikuuta 2019, Euroopan parlamentin ja neuvoston direktiivin 2003/87/EY täydentämisestä innovaatiorahaston toiminnan osalta (EUVL L 140, 28.5.2019, s. 6).”
         
            (4)  Komission täytäntöönpanopäätös 2013/801/EU, annettu 23 päivänä joulukuuta 2013, innovoinnin ja verkkojen toimeenpanoviraston perustamisesta ja päätöksen 2007/60/EY, sellaisena kuin se on muutettuna päätöksellä 2008/593/EY, kumoamisesta (EUVL L 352, 24.12.2013, s. 65).